পাস্কুয়াল সোমা
পাস্কুয়াল সোমা (স্পেনীয়: Pascual Somma, স্পেনীয় উচ্চারণ: [paskwˈal sˈoma]; ১০ ফেব্রুয়ারি ১৮৯৬ – ৬ নভেম্বর ১৯৩০) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন। পাস্কুয়াল ১৯১১ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৪ সাল পর্যন্ত তিনি সর্বমোট ৪৩ ম্যাচে ৩টি গোল করেছিলেন। তিনি উরুগুয়ের হয়ে সর্বমোট সাতটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯, ১৯২০, ১৯২১, ১৯২২ এবং ১৯২৩) অংশগ্রহণ করেছিলেন, যার মধ্যে ১৯১৬, ১৯১৭, ১৯২০ এবং ১৯২৩ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।